เอ.พี.ฮอนด้า จัดแข่งบาสฯอุดมศึกษาไทย หนุนสู่นักกีฬาอาชีพ
เอ.พี.ฮอนด้า ประกาศสนับสนุนวงการบาสเกตบอลไทยระดับมหาวิทยาลัย ประเดิมการแข่งขันสุดยิ่งใหญ่ บาสเกตบอลระดับอุดมศึกษาชิงชนะเลิศแห่งประเทศไทย Honda TBL U League 2018 ผลักดันเยาวชนมุ่งสู่นักกีฬาอาชีพ, ,วันที่ 8 ส.ค. 61 เอ.พี.ฮอนด้า ผู้จัดจำหน่ายรถจักรยานยนต์ในประเทศไทย ร่วมกับ บริษัท ไทยบาสเกตบอลลีก จำกัด ประกาศผนึกกำลังร่วมกันจัดการแข่งขันบาสเกตบอลระดับอุดมศึกษาชิงชนะเลิศแห่งประเทศไทย Honda TBL U League 2018 ภายใต้แคมเปญ WHAT STOPS YOU? มุ่งไป อย่าให้อะไรมาหยุด เพื่อเฟ้นหานักบาสเกตบอลดาวรุ่งรุ่นใหม่ มุ่งสู่ระดับอาชีพ และเป็นกำลังสำคัญในระดับประเทศ เพื่อเป็นตัวแทนทีมชาติในอนาคตต่อไป,สำหรับการแข่งขันในครั้งนี้ มีสถาบันอุดมศึกษา 67 สถาบัน เข้าร่วมการแข่งขัน แบ่งออกเป็น 8 ภาค ได้แก่ ภาคเหนือตอนบน จ.เชียงใหม่, ภาคเหนือตอนล่าง จ.พิษณุโลก, ภาคตะวันออกเฉียงเหนือตอนบน จ.มหาสารคาม, ภาคตะวันออกเฉียงเหนือตอนล่าง จ.สุรินทร์, กรุงเทพฯ และปริมณฑล, ภาคตะวันออก จ.จันทบุรี, ภาคตะวันตก จ.เพชรบุรี และภาคใต้ จ.สงขลา โดยคัดเอาตัวแทนภาคละ 1 ทีม มาแข่งรอบชิงชนะเลิศที่กรุงเทพมหานคร นอกจากนั้นยังมีจัดกิจกรรมพิเศษต่างๆ มากมาย นำโดยทีมรวมดารา All Star จากลีก TBL ปะทะทีม Superstar ประจำจังหวัด และการประกวด Miss Supercub เพื่อสร้างสีสันให้กับการแข่งขันอีกด้วย,ด้านนายสุชาติ อรุณแสงโรจน์ รองประธานกรรมการบริหาร บริษัท เอ.พี.ฮอนด้า จำกัด เปิดเผยว่า เป็นเวลากว่า 2 ทศวรรษ ที่ เอ.พี.ฮอนด้า สร้างสรรค์กิจกรรมสนันสนุนให้เยาวชนไทยทั่วประเทศมุ่งมั่นในการพัฒนาศักยภาพ ยกระดับความสามารถ เพื่อผลักดันและสร้างแรงบันดาลใจให้กับคนรุ่นใหม่ที่มีความฝัน มุ่งมั่นพยายามไปสู่ความสำเร็จ ต่อยอดไปสู่ระดับสูงขึ้นต่อไป และในครั้งนี้กับกีฬาบาสเกตบอลก็เป็นหนึ่งในกีฬาที่กำลังเป็นที่นิยมในกลุ่มคนรุ่นใหม่ เป็นกีฬาที่ต้องใช้ทั้งทักษะ การหมั่นฝึกซ้อม และเสริมสร้างทั้งพลังกาย พลังใจในการเล่นแบบทีมเวิร์ค ซึ่งสอดคล้องกับกลยุทธ์และทิศทางแบรนด์ใหม่ ภายใต้แคมเปญ WHAT STOPS YOU? มุ่งไป อย่าให้อะไรมาหยุด ที่พร้อมจะผลักดันทุกก้าวของชีวิตให้มุ่งไปข้างหน้าด้วยการทำลายข้อจำกัด และทำสิ่งที่เป็นไปไม่ได้ให้กลายเป็นความจริง เพราะปัจจุบันบาสเกตบอลเป็นหนึ่งในกีฬาที่มีการผลักดันจากหลายภาคส่วน ไม่ว่าจะเป็น การกีฬาแห่งประเทศไทย สมาคมกีฬาบาสเกตบอลแห่งประเทศไทย รวมถึงภาคเอกชนที่มีการจัดการแข่งขันตั้งแต่ในระดับมัธยม ระดับอุดมศึกษา ต่อยอดสู่ระดับอาชีพต่อไป ,ขณะที่ นายทัศน์ไชย ศันสนะพิทยากร ประธาน บริษัท ไทยบาสเกตบอลลีก จำกัด กล่าวเพิ่มเติมว่า การแข่งขันบาสเกตบอลระดับอุดมศึกษาชิงชนะเลิศแห่งประเทศไทย ในปีนี้จัดขึ้นมาเป็นปีที่ 2 และครั้งนี้เราได้รับเกียรติจาก เอ.พี.ฮอนด้า เข้ามาเป็นผู้สนับสนุนหลัก และร่วมกันสร้างสีสันให้การแข่งขันและกีฬาบาสเกตบอลเป็นที่แพร่หลายมากยิ่งขึ้น การแข่งขันในปีนี้มีสถาบันการศึกษาที่เข้าร่วมแข่งขันทั้งสิ้น 67 ทีม จาก 67 สถาบัน แบ่งการแข่งขันออกเป็น 8 ภาค เพื่อคัดเอาตัวแทนภาคละ 1 สถาบัน เข้าสู่การแข่งขันรอบชิงแชมป์ เพื่อหาแชมป์ Honda TBL U League 2018 ที่อาคารนิมิบุตร กรุงเทพมหานคร โดยทีมชนะเลิศจะได้ถ้วยรางวัลพร้อมเงินสด 30,000 บาท รองชนะเลิศอันดับ 1 ได้ถ้วยรางวัลพร้อมเงินสด 25,000 บาท รองชนะเลิศอันดับ 2 ได้ถ้วยรางวัลพร้อมเงินสด 20,000 บาท และรองชนะเลิศอันดับ 3 ได้ถ้วยรางวัลพร้อมเงินสด 15,000 บาท ,นอกจากการแข่งขันแล้ว ยังมีการจัดกิจกรรมพิเศษ นำทีมรวมดารา All Star จากลีก TBL ที่ประกอบด้วยผู้เล่นจากทีมชั้นนำระดับประเทศ ปะทะทีม Superstar ประจำจังหวัด ที่จะระเบิดความเร้าใจสร้างสีสันความสนุกสนานโชว์ลีลายัดห่วงใน 4 สนามของการแข่งขัน ได้แก่ วันที่ 21 สิงหาคม จ.เชียงใหม่ ต่อด้วยวันที่ 28 สิงหาคม จ.มหาสารคาม วันที่ 3 กันยายน จ.สงขลา และปิดท้ายในรอบชิงแชมป์ และอีกหนึ่งสีสันของการแข่งขันในปีนี้ทั้ง 8 ภาคคือ การประกวด Miss Honda Supercub TBL U League 2018 ที่แต่ละมหาวิทยาลัยนอกจากจะส่งนักกีฬาเข้าร่วมแข่งขันบาสเกตบอลแล้ว ยังจะมีการส่งไอดอลสาวสวยตัวแทนมหาวิทยาลัยเข้าร่วมชิงทุนการศึกษาของแต่ละภูมิภาคที่จัดการแข่งขัน โดยตัวแทนที่ได้รับการคัดเลือกของแต่ละภูมิภาค จะเข้ามาชิงทุนการศึกษามูลค่า 30,000 บาท ในรอบชิงแชมป์ที่กรุงเทพมหานคร,ทั้งนี้ ผู้ที่สนใจร่วมชมการแข่งขันในรอบระดับภาค พร้อมร่วมสนุกกับกิจกรรมต่างๆ มากมายภายในงาน หรือติดตามรายละเอียดเพิ่มเติมได้ที่เว็บไซต์ www.aphonda.co.th หรือเฟซบุ๊ก www.facebook.com/hondamotorcyclethailand.com และ LINE @HondaMotorcycleTH    
เอ.พี.ฮอนด้า ประกาศสนับสนุนวงการบาสเกตบอลไทยระดับมหาวิทยาลัย ประเดิมการแข่งขันสุดยิ่งใหญ่ บาสเกตบอลระดับอุดมศึกษาชิงชนะเลิศแห่งประเทศไทย Honda TBL U League 2018
เอ.พี.ฮอนด้า,ไทยบาสเกตบอลลีก,บาสเกตบอล,บาสเกตบอลอุดมศึกษา,Honda TBL U League 2018,บาสเก็ตบอล